Green Planet ble tuftet på restene av det australske pyramidespillet GreenStar hvor medlemmene hadde blitt svindlet for opp mot 85 millioner kroner ved å lokke dem med inntektsmuligheter fra salg av et supergjødsel. Normann hadde blitt medlem hos GreenStar i oktober 2000, og det ble raskt vervet over 2000 nordiske medlemmer i selskapet. Da GreenStar kollapset som følge av rettsforfølgelse i Australia så Normann sitt snitt til å ta med seg både forretningskonsept og medlemsbase over i et nytt selskap han selv kontrollerte.